VTE ฤกษ์ดี! ประเดิมเทรดชื่อใหม่ “META” ราคาหุ้นวิ่งแรง-แวลู่สูงสุดตลาดฯ mai
VTE ฤกษ์ดี! ประเดิมเทรดชื่อใหม่ “META” วันแรก ฟากราคาหุ้นวิ่งแรงยืนเหนือระดับ 2.12 บาท แวลู่สูงสุดตลาดฯ mai
22 พ.ค. 2561

ผู้สื่อข่าวรายงานว่า ในวันนี้ (22 พ.ค.) เป็นวันแรกที่บริษัท เมตะ คอร์ปอเรชั่น จำกัด (มหาชน) หรือ META ชื่อเดิมบริษัท วินเทจ วิศวกรรม จำกัด (มหาชน) หรือ VTE เข้าซื้อขายโดยใช้ชื่อใหม่คือ บริษัท เมตะ คอร์ปอเรชั่น จำกัด (มหาชน) หรือ META หลังจากที่ประชุมสามัญผู้ถือหุ้น ประจำปี 2561 ของบริษัทมีมติอนุมัติเปลี่ยนแปลงชื่อบริษัทภาษาไทยและภาษาอังกฤษ จาก “บริษัท วินเทจ วิศวกรรม จำกัด (มหาชน)” และ “Vintage Engineering Public Company Limited” เป็น “บริษัท เมตะ คอร์ปอเรชั่น จำกัด (มหาชน)” และ “Meta Corporation Public Company Limited” ตามลำดับ
ทั้งนี้ บริษัทได้ดำเนินการจดทะเบียนเปลี่ยนแปลงข้อมูลดังกล่าวข้างต้นต่อกรมพัฒนาธุรกิจ การค้ากระทรวงพาณิชย์เป็นที่เรียบร้อยแล้ว เมื่อวันที่ 16 พฤษภาคม 2561
ด้านราคาหุ้น META ล่าสุด ณ เวลา 10.41 น. อยู่ที่ระดับ 2.12 บาท ปรับตัวขึ้น 0.02 บาท หรือ 0.95% ด้วยมูลค่าซื้อขาย 11.60 ล้านบาท